Ghalib
Ghalib (Urduice ), natus Mirza Asadullah Beg Khan (Urduice ; Kala Mahal in urbe Agrae Indiae die 27 Decembris 1797; mortuus Gali Qasim Jaan in urbe Ballimaran, Chandni Chowk, nunc Ghalib ki Haveli Dellii Indiae 15 Februarii 1869) fuit praestans poeta Urduicus et Persicus per ultima imperii Mogolici decennia. Nominibus scaenicis Ghalib (Urduice غالب ġhālib 'praevalens') et  Asad (Urduice اسد asad 'leo') uti solebat. Aetate sua, imperium Mogolicum deficiebat, et in eius loco potestas Britannica succedebat, plerumque post rebellionem Indicam anni 1857 victam, eventus quos ipse descripsit. Insignissime, nonnulla ghazal composuit quae a multis variisime canuntur. Ghalib, ultimus poeta maximus aevi Mogolici, habetur unus ex poetis linguae Urduicae maximi momenti et populo gratissimis. Gratus manet in India et Pakistania, atque inter Hindustanos qui per orbem terrarum diffugerunt.

Sepulcrum Ghalibianum
Sepulcrum prope Chausath Khamba regionis Nizamuddin Dellii patet.

Notae

Bibliographia
Dalrymple, William. 2006. The Last Mughal. Londinii: Bloomsbury.
Ghalib. 1987. Urdu letters of Mirza Asaduʼllāh Khan Galib. Conv. Daud Rahbar. SUNY Press. ISBN 0887064124.
Пригарина, Н. И. 1986. Мирза Галиб. Moscuae: Наука.
Russell, Ralph. 1994. Ghalib: Life and Letters. Ed. 2a. Dellii: Oxford University Press.
Varma, Pavan K. 1989. Ghalib, The Man, The Times. Dellii: Penguin Books. ISBN 0140116648.

Nexus externi

Familia Loharuana.
Ghalib amans.
Institutum Ghalibanum Dellii.

Nati 1797
Mortui 1869
Auctores Urdu
Incolae Imperii Mogolici
Scriptores Indiae